Държавен вестник, бр. 49, 2023 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  49
• групова психологична работа за подпома-
гане процесите на емоционално стабилизиране 
и реадаптация;
• провеждане на антикризисни интервенции 
при наличието на кризисни събития и/или 
инциденти по време на операцията и мисията;
• индивидуално психологично консултиране 
за подпомагане на реадаптацията при индикации 
и/или заявка от страна на участниците.
Специалистите от Специализираното звено по 
психологично осигуряване изготвят заключения 
със съответни указания и препоръки за по-ната-
тъшна психологична работа с военнослужещите, 
показали прояви на стресова симптоматика. 
Изготвените заключения се изпращат до коман-
дир на структура по чл. 60д, ал. 1 от ЗОВСРБ, 
ръководител на съответната структура.
5.2. Групова психологична работа за подпома-
гане процесите на емоционално стабилизиране 
и реадаптация.
Целта на психологичната работа в този период 
е да се подпомогне процесът на реинтеграция 
на военнослужещите към ежедневните дейности 
в семейството, професията, приятелския кръг и 
по-широкия социален контекст.
Основните задачи са:
• подпомагане процеса на емоционално отре-
агиране, преработване, осмисляне и интегриране 
на преживелищния опит от участие в операции 
и мисии;
• подкрепяне на реалистичните очаквания и 
нагласи при срещата с промените, произтичащи 
от отсъствието и завръщането на военнослуже-
щите в различните системи на функциониране, 
в които са включени;
• формиране на нагласи и умения за упра-
вление и контрол на стреса.
5.3. Провеждане на антикризисни интервенции 
при наличието на индикации.
5.4. Индивидуално психологично консултиране 
(при индикации и/или заявка) за реадаптация 
при завръщане.
Целта е осигуряване на достъпно и конфи-
денциално психологично пространство за онези 
участници в операции/мисии, които показват ясни 
белези на дистрес и/или търсят психологична 
помощ в процеса на реадаптация към условията 
на живот и работа след завръщане.
Индивидуалното психологично консултиране 
се осъществява от Специализираното звено за 
психологично осигуряване и/или от психолога 
на военното формирование, в което служи во-
еннослужещият.
5.5. Психолозите във военните формирования 
провеждат следните дейности по психологичното 
осигуряване на военнослужещите, участвали в 
операции и мисии:
• в рамките на третия – четвъртия месец 
след завръщането – психологично изследване с 
тестови методики на всички участници и психо-
логично интервю с показалите неблагоприятни 
резултати; особен акцент да се постави върху 
участниците, преживели критични инциденти 
и/или с различни прояви на стрес по време на 
операцията и мисията, както и военнослуже-
щите, определени в Специализираното звено 
по психологично осигуряване след завръщане 
като рискови по отношение на развитието на 
посттравматично стресово разстройство;
• в рамките на дванадесетия месец след за-
връщането – само с военнослужещи с обективни 
данни за нарушено психологично функциониране.
По заявка в посочените изследвания се включ-
ват специалисти от Специализираното звено по 
психологично осигуряване.
За посочените дейности психолозите от во-
енните формирования изготвят писмен анализ, 
който е неразделна част от доклад-анализа.
След приключване на операцията и мисията 
командирите следят за прояви на рисково поведе-
ние на участниците по посока на дезадаптивно и 
агресивно поведение, рисково шофиране и ПТП, 
употреба на алкохол и психоактивни вещества, 
дисциплинарни нарушения, семейни проблеми. 
При констатирани промени в поведението и 
прояви на рисково поведение военнослужещите 
да бъдат насочвани към съответните психолози, 
а при констатирана необходимост – към Специ-
ализираното звено по психологично осигуряване.
5.6. Психологично консултиране на семейства 
на участници в операции и мисии в случаите по 
чл. 226л от ЗОВСРБ.
Тези консултации се провеждат по индиви-
дуална заявка.“
§ 56. В приложение № 15 към чл. 44, ал. 1, 
т. 6 в раздел III, т. 1 думата „във“ се заменя 
с „в екипите“.
§ 57. В приложение № 16 към чл. 47 т. 1.2 
се изменя така:
„1.2. Членове:
• началник или лекар от медицинския 
пункт, осигуряващ военното формирование;
• психолог, осигуряващ военното форми-
рование;
• батальонни, ротни или взводни коман-
дири.
При необходимост председателят на коми-
сията привлича и други специалисти.“
§ 58. Приложение № 17 към чл. 48 се из-
меня така:
„Приложение № 17 
към чл. 48
Оценка на психосоциален климат във военни-
те формирования
Психосоциалният климат (ПСК) се определя 
като колективно възприятие на относително 
стабилните вътрешни аспекти на организаци-
ята така, както се преживяват и се описват от 
нейните членове.
Целта на оценката на ПСК е да се оптимизират 
командно-лидерските практики по изграждане, 
поддържане, подобряване и развитие на ефектив-
ността във военното формирование/структура.
Профилни области на ПСК:
• Командно-лидерски практики на различните 
йерархични нива във военните формирования.
• Отразяват качеството на командно-лидер-
ския стил и отношението на колегите и под-
чинените им военнослужещи към съответното 
командно ниво – яснота, коректност и ресурсна 
обезпеченост на заповедите, процедурите по 
контрол и отчитането на изпълнението на по-
ставените задачи, отвореност на командирите 
към конструктивни предложения.